এই সময় ডিজিটাল ডেস্ক:ঢাকে কাঠি পড়েছে আর উৎসব শুরু হয়েছে তা প্রায় অনেকদিনই হল। দুর্গাপুজো, লক্ষীপুজোর পর এবার সময় কালীপুজোর। আজকাল পাশ্চ্যাতের কেতায় হ্যালোউইন বেশ সমারোহেই পালন করা হয়। সামনেই আসছে দিওয়ালি। মূলত অবাঙালিদের উৎসব হলেও দেওয়ালি এখন খুব সুন্দর করে সব সম্প্রদায়ের মানুষই পালন করেন। দীপাবলি আলোর উৎসব। আর উৎসব মানে সকলে মিলে একসঙ্গে ভালো থাকা এবং ভালো খাওয়া। আর তাই দীপাবলির পসরা সাজিয়ে হাজির শহরের রেস্তোঁরাগুলিও। আমিষ থেকে নিরামিষ সবই থাকবে সেখানে। মল্লিকবাজার এলাকার The GT Route। জাফরানি লস্যি আর আম পান্না দিয়ে খাওয়া শুরু করুন। এরপর স্টার্টারে খান নারকেল পোস্তর বড়া বা মুর্গ টিক্কা মশালা, চিকেন শাম্মি কাবাব, গালৌটি কাবাব বা চিকেন কস্তুরি কাবাব। মেন কোর্সে পাবেন ধোকার ডালনা, মকাই পালক, পোস্ত মুরগি, দম কা মুরগি, লাহরি গোস্ত, গোস্ত বিরিয়ানি। এছাড়াও থাকবে ডাল পেশোয়ারি, সোনালি মুগ ডাল। আর শেষ পাতে মিষ্টিমুখে থাকছে রসগোল্লা, কেশর পিস্তা ফিরনি, শাহি টুকরা ইত্যাদি। ৫ থেকে ১১ নভেম্বর পর্যন্ত পাওয়া যাবে এই মেনু। খোলা থাকবে দুপুর ১২টা থেকে রাত ১১.৩০ পর্যন্ত। উদরপূর্তিতে পকেট থেকে খসবে ৭০০। তাও আবার দুজনের জন্য।